1.Stališče Unije v Skupnem odboru, ustanovljenem s Sporazumom o sodelovanju v evropskih satelitskih navigacijskih programih med Evropsko unijo in njenimi državami članicami na eni strani ter Švicarsko konfederacijo na drugi strani, glede sprejetja poslovnika Skupnega odbora temelji na osnutku sklepa, ki je priložen temu sklepu.

(2)Člen 20 Sporazuma ustanavlja skupni odbor z imenom Odbor za GNSS Evropske unije in Švice (v nadaljnjem besedilu: Skupni odbor) ter določa, da ta odbor določi svoj poslovnik.

(1)Sporazum o sodelovanju v evropskih satelitskih navigacijskih programih med Evropsko unijo in njenimi državami članicami na eni strani ter Švicarsko konfederacijo na drugi strani (v nadaljnjem besedilu: Sporazum) se začasno uporablja od 1. januarja 2014.

ob upoštevanju Pogodbe o delovanju Evropske unije in zlasti prvega odstavka člena 172 v povezavi s členom 218(9) Pogodbe,

o stališču Unije v Odboru za GNSS Evropske unije in Švice, ki je bil ustanovljen s Sporazumom o sodelovanju v evropskih satelitskih navigacijskih programih med Evropsko unijo in njenimi državami članicami na eni strani ter Švicarsko konfederacijo na drugi strani

Člen 20(2) Sporazuma določa, da Skupni odbor sprejme svoj poslovnik, ki med drugim vključuje določbe o sklicevanju sej, imenovanju predsednika in trajanju mandata predsednika.

S Sporazumom je bil ustanovljen Odbor za GNSS Evropske unije in Švice, ki je odgovoren za upravljanje in pravilno uporabo Sporazuma. Skupni odbor mora sprejeti svoj poslovnik.

Svet je 23. septembra 2013 sprejel sklep o podpisu Sporazuma v imenu Evropske unije in začasni uporabi nekaterih določb Sporazuma.

Priloženi predlog je pravni akt za odobritev stališča Unije v Odboru za GNSS Evropske unije in Švice (v nadaljnjem besedilu: Skupni odbor), ki je bil ustanovljen s Sporazumom o sodelovanju v evropskih satelitskih navigacijskih programih med Evropsko unijo in njenimi državami članicami na eni strani ter Švicarsko konfederacijo na drugi strani (v nadaljnjem besedilu: Sporazum).

o stališču Unije v Odboru za GNSS Evropske unije in Švice, ki je bil ustanovljen s Sporazumom o sodelovanju v evropskih satelitskih navigacijskih programih med Evropsko unijo in njenimi državami članicami na eni strani ter Švicarsko konfederacijo na drugi strani

EVROPSKA KOMISIJA Bruselj, 12.10.2016 COM(2016) 620 final PRILOGA k predlogu za SKLEP SVETA o stališču Unije v Odboru za GNSS Evropske unije in Švice, ustanovljenem s Sporazumom o sodelovanju v evropskih satelitskih navigacijskih programih med Evropsko unijo in njenimi državami članicami na eni strani ter Švicarsko konfederacijo na drugi strani



Osnutek

SKLEP št. 1/2016 ODBORA ZA GNSS EVROPSKE UNIJE IN ŠVICE

(SKUPNI ODBOR)

z dne XXX 2016

o sprejetju poslovnika



PRILOGA k predlogu za SKLEP SVETA o stališču Unije v Odboru za GNSS Evropske unije in Švice, ustanovljenem s Sporazumom o sodelovanju v evropskih satelitskih navigacijskih programih med Evropsko unijo in njenimi državami članicami na eni strani ter Švicarsko konfederacijo na drugi strani



Osnutek

SKLEP št. 1/2016 ODBORA ZA GNSS EVROPSKE UNIJE IN ŠVICE

(SKUPNI ODBOR)

z dne XXX 2016

o sprejetju poslovnika SKUPNI ODBOR JE – ob upoštevanju Sporazuma o sodelovanju v evropskih satelitskih navigacijskih programih med Evropsko unijo in njenimi državami članicami na eni strani ter Švicarsko konfederacijo (v nadaljnjem besedilu: Švica) na drugi strani (v nadaljnjem besedilu: Sporazum) in zlasti člena 20 Sporazuma, ob upoštevanju naslednjega: (1)Sporazum med Švico in Evropsko unijo se začasno uporablja od 1. januarja 2014 v zvezi z elementi, ki spadajo v pristojnost Evropske unije. (2)Skupni odbor v skladu s členom 20(2) Sporazuma sprejme svoj poslovnik. (3)Skupni odbor se lahko odloči, da ustanovi delovne skupine ali skupine strokovnjakov, ki mu pomagajo pri opravljanju njegovih nalog. (4)V skladu s členom 27(2) Sporazuma je Skupni odbor v času začasne uporabe Sporazuma sestavljen iz delegatov Švice in Evropske unije – SPREJEL NASLEDNJI SKLEP: Edini člen Sprejme se poslovnik Skupnega odbora, ki je priložen temu sklepu. Sestavljeno v angleščini v Bruslju in Bernu, dne XXXXX 2016 oziroma XXXX 2016. Za Skupni odbor Predsednik Sekretar za EU Sekretar za Švico

Poslovnik ODBORA ZA GNSS EVROPSKE UNIJE IN ŠVICE (SKUPNI ODBOR) Člen 1 Sestava Skupnega odbora 1. Skupni odbor sestavljajo delegati Evropske komisije (v nadaljnjem besedilu: Komisija) in vlad držav članic Evropske unije, ki zastopajo Evropsko unijo in njene države članice na eni strani, ter delegati švicarske zvezne vlade, ki zastopajo Švico na drugi strani. V nadaljnjem besedilu se za posamezno stran uporablja izraz „pogodbenica“, za obe strani pa „pogodbenici“. 2. Delegate pogodbenic lahko spremljajo drugi uradniki. 3. V času začasne uporabe Sporazuma je Skupni odbor sestavljen iz delegatov Švice in Evropske unije, ki jo zastopa Komisija. Člen 2 Predsedovanje 1. Pogodbenici izmenično predsedujeta Skupnemu odboru za obdobje enega koledarskega leta. V prvem koledarskem letu po začetku veljavnosti Sporazuma Skupnemu odboru predseduje Švica.

2.Predsedujoča pogodbenica imenuje predsednika Skupnega odbora in njegovega zastopnika. 3. Predsednik usmerja delo Skupnega odbora. 4. V času začasne uporabe Sporazuma se določbe o predsedovanju uporabljajo smiselno. Člen 3 Opazovalci in strokovnjaki Skupni odbor se lahko s skupnim soglasjem pogodbenic odloči, da na seje Skupnega odbora kot opazovalce povabi strokovnjake ali predstavnike drugih organov, da bi zagotovili informacije o določenih temah. Skupni odbor se sporazume o pogojih, pod katerimi se lahko ti opazovalci udeležijo sej. Člen 4 Sekretariat 1.Uradnik Evropske komisije in uradnik švicarske vlade skupaj opravljata funkcijo sekretarjev Skupnega odbora. 2.Sekretariat je odgovoren za komunikacijo med pogodbenicama, vključno s posredovanjem dokumentov.

3. Naloge sekretariata so v pristojnosti predsedujoče pogodbenice. Člen 5 Seje Skupnega odbora 1.Skupni odbor se sestaja po potrebi, načeloma enkrat na leto. Predsednik po posvetovanju s pogodbenicama skliče sejo Skupnega odbora, ki poteka ob skupno dogovorjenem času in na skupno dogovorjenem kraju. Če se pogodbenici strinjata, se lahko uporabljajo tudi avdio- in videokonference. Predsednik na zahtevo Evropske unije ali Švice skliče izredno sejo Skupnega odbora. Skupni odbor se sestane v 15 koledarskih dneh od zahtevka na podlagi člena 22(2) Sporazuma. 2.Skupni odbor se sestane v Bruslju ali Švici, odvisno od predsedujoče pogodbenice, razen če se pogodbenici dogovorita drugače. 3.Predsednik delegatom pogodbenic pošlje obvestilo o seji skupaj z osnutkom dnevnega reda in dokumentacijo za sejo najpozneje 21 koledarskih dni pred začetkom seje. Dokumentacija za seje, sklicane v skladu s členom 22(2) Sporazuma, se razpošlje najpozneje sedem koledarskih dni pred začetkom seje. 4.Predsednik lahko v soglasju s pogodbenicama skrajša roka iz odstavka 3, da bi upošteval zahteve posamezne zadeve.

5. Predsednik je vsaj sedem koledarskih dni pred začetkom seje obveščen o sestavi delegacije vsake pogodbenice. 6.Seje Skupnega odbora niso javne, razen če pogodbenici odločita drugače. Člen 6 Dnevni red 1.Predsednik ob pomoči sekretarjev za vsako sejo sestavi začasni dnevni red. 2.Vsaka pogodbenica lahko najpozneje sedem koledarskih dni pred začetkom seje predlaga dodatne točke za vključitev na dnevni red. Vsaka zahteva za vključitev dodatnih točk na dnevni red mora biti ustrezno utemeljena in v pisni obliki poslana predsedniku. 3.Skupni odbor potrdi dnevni red na začetku seje. Člen 7 Delovne skupine Skupnega odbora

1.Sestava in delovanje delovnih skupin ali skupin strokovnjakov, ki se ustanovijo v skladu s členom 20(4) Sporazuma, se opredelita na podlagi mandata, ki ga določi Skupni odbor. 2. Delovne skupine ali skupine strokovnjakov smiselno uporabljajo ta poslovnik. 3.Delovne skupine ali skupine strokovnjakov delujejo pod vodstvom Skupnega odbora, ki mu poročajo po vsaki svoji seji. Niso pooblaščene za sprejemanje odločitev, lahko pa oblikujejo priporočila za Skupni odbor. 4.Skupni odbor se lahko odloči za spremembo ali prenehanje mandata delovnih skupin ali skupin strokovnjakov. Člen 8 Sklepi in priporočila 1.Skupni odbor sprejema sklepe in oblikuje priporočila s skupnim soglasjem pogodbenic v skladu z določbami Sporazuma. Ti se naslovijo „priporočilo“ oziroma „sklep“, čemur sledijo zaporedna številka, datum sprejetja in navedba vsebine. 2. Sklepe in priporočila Skupnega odbora podpišejo predsednik in sekretarja, nato pa se pošljejo pogodbenicama. 3.Vsaka pogodbenica se lahko odloči za objavo sklepa ali priporočila, ki ga sprejme Skupni odbor, v svojem uradnem listu. Pogodbenici se medsebojno obvestita o svoji nameri za objavo sklepa ali priporočila.

4.Skupni odbor lahko sklepe ali priporočila sprejme s pisnim postopkom, če se pogodbenici s tem strinjata. Pisni postopek je uradna izmenjava not med sekretarjema, ki delujeta po dogovoru s pogodbenicama. Na besedilo predloga, ki se v ta namen razpošlje v skladu s členom 5 tega poslovnika, se morebitni pridržki ali spremembe sporočijo v roku, ki ni krajši od 21 koledarskih dni. Predsednik lahko ob posvetovanju s pogodbenicama ta rok skrajša, da se upoštevajo posebne okoliščine. Ko se o besedilu doseže dogovor, sklep ali priporočilo podpišejo predsednik in sekretarja. 5. Sklepi Skupnega odbora o spremembi Priloge I k Sporazumu se sprejmejo v verodostojnih jezikih Sporazuma. Člen 9 Zapisnik 1.Sekretariat pripravi osnutek zapisnika vsake seje. V njem so navedeni sprejete odločitve in oblikovana priporočila. Osnutek zapisnika se predloži Skupnemu odboru v sprejetje. Potem ko Skupni odbor zapisnik sprejme, ga podpišejo predsednik in sekretarja. 2.Osnutek zapisnika se pripravi v 21 koledarskih dneh po seji in se predloži v odobritev Skupnemu odboru bodisi po pisnem postopku bodisi na naslednji seji Skupnega odbora. Člen 10 Zaupnost Kadar pogodbenica Skupnemu odboru predloži informacije, ki so označene kot zaupne, druga pogodbenica navedene informacije obravnava kot take.

Člen 11 Stroški 1.Vsaka pogodbenica krije svoje stroške v zvezi z udeležbo na sejah Skupnega odbora in delovnih skupin ali skupin strokovnjakov. 2.Skupni odbor se dogovori o razdelitvi stroškov v zvezi s službenimi potovanji strokovnjakov. 3. Stroške, povezane z organizacijo sej in razmnoževanjem dokumentov, krije pogodbenica, ki je gostiteljica seje. 4. Stroške, povezane s tolmačenjem na sejah in prevajanjem dokumentov v angleščino, francoščino in nemščino ali iz teh treh jezikov, krije pogodbenica, ki je gostiteljica seje. Člen 12 Korespondenca Vsa korespondenca, ki se pošlje predsedniku Skupnega odbora ali jo pošlje predsednik Skupnega odbora, se pošlje sekretariatu Skupnega odbora. Člen 13